**Konstanteno Aleksejeviĉ KOROVIN** (ruse *Константин Алексеевич Коровин*; naskiĝis la 5-an de decembro 1861 en Moskvo, mortis la 11-an de septembro 1939 en Parizo. Li estis eminenta rusa pentristo kaj teatra dekoristo.

**Konstanteno** elkreskis en la malnovrita familio. Lia patro *Aleksio Miĥajloviĉ* finis la universitaton kaj estis riĉa komercisto. Lia patrino *Apolinaria Ivanovna* origine estis nobelino *Volkova*. Ambaŭ gepatroj bone pentris.

moskva (nun Rusia Akademio) Lernejo de pentrarto, skulpturo kaj arkitekturo
Kiam **Konstanteno** estis dekkvarjara, li komencis sian studadon en arkitektura fakultato de moskva Lernejo de pentrarto, skulpturo kaj arkitekturo. Post du jaroj li ŝanĝis sian fakon kaj daŭrigis studadon en pentrarta fakultato, kie lin instruis grandaj rusaj pentristoj, profesoroj Aleksio Savrasov kaj Bazilo Polenov. Kune kun li en lernejo studis pentrarton Isako Levitan.

Liaj fruaj verkoj estis pentritaj en tiama nova stilo "impresionismo" kaj ricevis altan laŭdon en la ekspozicioj. **Konstanteno** gajnis kelkajn premiojn, la malgrandan arĝentan medalon kaj stipendion de princo *Dolgorukij*.

Bedaŭrinde stato de lia familio tiam abrupte malboniĝis. Lia patro bankrotis kaj mortigis sin. Post du jaroj mortis lia patrino. La studento trovis azilon ĉe sia profesoro Bazilo Polenov kaj longe loĝis en lia vilao. Polenov konatigis **Konstantenon** kun fama entreprenisto kaj mecenato Savo Mamontov, ĉirkaŭ kiu grupiĝis kelkaj eminentaj rusaj artistoj. Ili multe laboris en Abramcevo, bieno de Savo Mamontov. Tie **Korovin** ĉefe dekoraciis teatraĵojn, kiujn Mamontov prezentis en sia privata opero.

**Korovin** vintre de 1888-1889 kune kun Mamontov vojaĝis tra Italio, Francio kaj Hispanio, kie la pentristo verkis kelkajn belajn pejzaĝojn.

franca ordeno de Honora Legio
Gravajn rezultojn de pentrado okazis post vojaĝo de **Korovin** kaj lia amiko Valentino Serov en 1894 al fora nordo de Rusio kaj Norvegio, kie li ankaŭ verkis rimarkindajn etudojn.

Eŭropan gloron al **Korovin** alportis lia diversflanka laboro pri dekoracio de rusia eksponejo en Parizo en la tutmonda ekspozicio okazinta en 1900. Tie li gajnis du orajn, du arĝentajn medalojn kaj oficiran krucon de la Honora Legio – plej valora ordeno de Francio.

Teodoro Ŝaljapin
En privata opero de Mamontov kiel scena pentristo **Korovin** laboris dek kvar jarojn kaj multe apogis novajn talentajn geaktorojn kaj gekantistojn, inkluzive basulon Teodoro Ŝaljapin.
Ekde 1901 **Korovin** kune kun Serov instruis en Lernejo de pentrarto, skulpturo kaj arkitekturo, en kiu li mem antaŭe studis.

rusa tombejo en Sainte-Geneviève-des-Bois
En 1910 **Korovin** iĝis ĉefa dekoristo kaj pentristo de ĉiuj imperiaj teatrroj de Rusio. En 1914 pro incendio okazinta en moskva Malgranda teatro forbrulis multaj dekoraĵoj faritaj de **Konstanteno Korovin** por spektakloj. En 1920 – 1921 okazis personaj ekspozicioj de **Korovin** en nova, sovetia Rusio. Tamen ili ne havis sukceson ĉe alia publiko. Laŭ invito de Nacia Opero de Parizo **Korovin** elmigris al Francio, en kiu li loĝis ĝis sia morto.

Edzino de **Konstanteno Korovin** estis *Anna Jakovlevna Fidler* laborinta kiel ĥora kantistino. Ilia filo *Aleksio* estis invalido, ĉar pro akcidento dejunaĝe ne havis ambaŭ krurojn. La pentristo mortis la 11-an de septembro 1939 kaj estis sepultita en tombejo de sud-okcidenta pariza suburbo *Boulogne-Billancourt*. Marte de 1950 pro mono kolektita de rusaj parizanoj restaĵojn de **Konstanteno Korovin** kaj lia edzino oni resepultis en ortodoksa tombejo *Sainte-Geneviève-des-Bois*.

* banketo en Gurzuf (Krimeo) - 1914banketo en Gurzuf (Krimeo) - 1914
* sur balkono - 1889sur balkono - 1889
* arko en Saint Denis - 1930arko en Saint Denis - 1930
* malnova Moskvo - 1913malnova Moskvo - 1913
* norda idilio - 1886norda idilio - 1886
* Peĉenega (norda Rusio) - 1894Peĉenega (norda Rusio) - 1894
* princo Igor - 1909princo Igor - 1909
* ĉe la fenestro - 1883ĉe la fenestro - 1883

Eksteraj ligiloj
----------------

* Kategorio Konstanteno Korovin en la Vikimedia Komunejo (Multrimedaj datumoj)

* Biografio kaj bildoj angle
* Biografio kaj bildoj ruse


|  |  |
| --- | --- |
| Bibliotekoj | * PeEnEo: 282509
* GND: 120936313
* LCCN: n85264878
* VIAF: 7495151778234218130006
* ISNI: 0000 0001 0863 0574
* SUDOC: 03343753X
* BNF: 124302965
* ULAN: 500026648
* MBA: 4d874a70-645b-4ccd-84ba-69d224b0600a
* NLA: 35255272
* RKD: 211928
* NKC: js2008443350
* ICCU: BVEV032661
* BNE: XX1142923 XX5630572, XX1142923
 |